ANSÆTTELSESKONTRAKT – VIKAR/ASSISTERENDE SPECIALLÆGE I SPECIALLÆGEPRAKSIS

Ansættelse af vikar i speciallægepraksis skal ske i overensstemmelse med reglerne i overenskomsten om speciallægehjælp § 47. Se desuden notat om vikarer i speciallægepraksis.

Ansættelse af assisterende speciallæge i speciallægepraksis skal ske i overensstemmelse med reglerne i overenskomsten om speciallægehjælp § 14.

Denne kontrakt anvendes alene i tilfælde, hvor vikaren/den assisterende speciallæge arbejder mere end 8 timer ugentligt i gennemsnit, og dermed er omfattet af funktionærloven. Kontrakten anvendes, hvor vikaren/den assisterende speciallæge får løn beregnet som en procent af omsætningen.

Kontrakten skal altid tilpasses de konkrete forhold, hvorfor nedenstående alene er et eksempel. Efter ansættelsesbevisloven skal alle væsentlige vilkår fremgå af ansættelseskontrakten. Såfremt ansættelsesforholdet er tidsbegrænset, bør kontrakten benævnes "Tidsbegrænset ansættelseskontrakt".

mellem Navn:

Adresse:

By:

CVR:

(i det følgende kaldet "Speciallægen")

og Navn:

Adresse:

By:

(i det følgende kaldet "Vikaren/den assisterende speciallæge ")

# TILTRÆDELSESTIDSPUNKT, ARBEJDSSTED OG ARBEJDSOPGAVER

1.1 Vikaren/den assisterende speciallæge ansættes med virkning pr. [dato] som vikar/assisterende speciallæge i den af Speciallægen drevne klinik ("Klinikken"). [*Hvis tidsbegrænset:* Ansættelsesforholdet ophører automatisk uden opsigelse fra nogen af parterne den [dato].]

1.2 Arbejdsstedet er Klinikkens adresse, beliggende: [\*]

1.3 [*Hvis Speciallægen ikke er forsikringsdækket i relation til behandling af private patienter:* Vikaren/den assisterende speciallæge må ikke behandle private patienter.]

# ARBEJDSTID

2.1 Den normale arbejdstid er [\*] timer ugentligt. Arbejdstiden placeres i følgende tidsrum: [\*]  
Arbejdstiden er indtil videre fordelt som følger: [\*]

2.2 Der ydes ikke honorering for overarbejde, ud over hvad der følger af pkt. 3.

# LØN

3.1 Vikaren/den assisterende speciallæge modtager ved tiltrædelsen en løn aftalt til % af egen omsætning. Vikaren/ den assisterende speciallæge er alene berettiget til løn, i det omfang vikaren/den assisterende speciallæge genererer omsætning. Der betales ikke pensionsbidrag af lønnen. Omsætningen opgøres hver den 20. i måneden for perioden fra den 20. i forrige måned til den 19. i indeværende måned.

3.2 Lønnen udbetales månedsvist bagud senest den sidste hverdag i måneden på en af Vikaren/den assisterende speciallæge anvist konto i et pengeinstitut.

# FERIE

4.1 Vikaren/den assisterende speciallæge har ret til ferie efter ferieloven. Parterne har aftalt, at vikaren/den assisterende speciallæge oppebærer feriegodtgørelse med 12,5 %.

4.2 Afholdelse af ferie fastlægges efter nærmere aftale med Speciallægen og placeres i videst muligt omfang i perioder, hvor Klinikken har ferielukket.

# SYGDOM

5.1 Ved sygdom er Vikaren/den assisterende speciallæge forpligtet til at meddele fravær til Speciallægen hurtigst muligt og senest kl. [07.00] på første fraværsdag.

5.2 På Speciallægens anmodning er Vikaren/den assisterende speciallæge forpligtet til at fremskaffe behørig dokumentation for sin sygdom.

5.3 Vikaren/den assisterende speciallæge er berettiget til løn under sygdom efter reglerne i funktionærlovens § 5.

5.4 Vikaren/den assisterende speciallæge har pligt til at medvirke til, at Speciallægen opnår dagpengerefusion i forbindelse med sygdom. I tilfælde af manglende sygedagpengerefusion, der skyldes Vikarens/den assisterende speciallæges forhold, har Speciallægen ret til at modregne den manglende sygedagpengerefusion i Medarbejderens løn.

# OPSIGELSESVARSEL

6.1 De første 3 måneder af ansættelsesforholdet betegnes som prøvetid, hvor det gensidige opsigelsesvarsel er 14 dage til en hvilken som helst dag i måneden.

6.2 Efter prøvetidens udløb kan ansættelsesforholdet af hver af parterne opsiges med det gældende varsel i henhold til funktionærloven til en måneds udgang.

6.3 Uanset ovennævnte opsigelsesvarsler er det en aftale, at ansættelsesforholdet kan opsiges med 1 måneds varsel til ophør med udløbet af en kalendermåned, når medarbejderen inden for de seneste forløbne 12 måneder har oppebåret løn under sygdom i 120 dage i alt. Der henvises i øvrigt til bestemmelserne om 120-dages-reglen i funktionærlovens § 5, stk. 2.

# ØVRIGE BESTEMMELSER

7.1 Ansættelsesforholdet er ikke omfattet af kollektive overenskomster.

7.2 Ansættelsesforholdet er omfattet af funktionærloven og ferieloven.

7.3 Vikaren/den assisterende speciallæge er forpligtet til at gøre sig bekendt med og følge de til enhver tid gældende retningslinjer, der udarbejdes af Speciallægen.

7.4 Medarbejderen har tavshedspligt med hensyn til alle forhold, som Medarbejderen bliver bekendt med i kraft af ansættelsen, medmindre der er tale om forhold, som efter sagens natur skal bringes til tredjemands kundskab. Tavshedspligten er også gældende efter ansættelsens ophør.

7.5 Når Vikaren/den assisterende speciallæge faktisk fratræder sin stilling, uanset af hvilken årsag og uanset det sker inden udløbet af Vikarens/den assisterende speciallæges opsigelsesvarsel, skal alt materiale og løsøre tilhørende Speciallægen, og som er i Vikarens/den assisterende speciallæges besiddelse, afleveres til Speciallægen. Der kan ikke udøves tilbageholdsret i noget materiale eller løsøre tilhørende Speciallægen.

# UNDERSKRIFTER

8.1 Nærværende ansættelseskontrakt underskrives i to originale eksemplarer, hvoraf hver part modtager ét.

Sted og dato: Sted og dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speciallægen Vikaren/Den assisterende speciallæge